b'\n_START_ARTICLE_\nSkafandras ir drugelis (filmas)\n_START_SECTION_\nSiu\xc5\xbeetas\n_START_PARAGRAPH_\nPopuliaraus mad\xc5\xb3 \xc5\xbeurnalo "Elle" vyriausiasis redaktorius \xc5\xbdanas\xe2\x80\x93Dominykas Bobi po netik\xc4\x97to insulto atsigauna su itin retu "u\xc5\xbedaryto viduje" sindromu. Visi\xc5\xa1kai paraly\xc5\xbeiuotas \xc5\xbdanas tampa \xc4\xafkalintas savo k\xc5\xabno skafandre ir gali judinti tik kairi\xc4\x85j\xc4\x85 ak\xc4\xaf, mirksin\xc4\x8di\xc4\x85 tarsi drugelis suplasnoja savo sparneliais. Vienas mirksnis rei\xc5\xa1kia "taip", o du mirksniai - "ne". Toks bus tolesnio jo gyvenimo kodas. Bet laki vaizduot\xc4\x97, nepalau\xc5\xbeiamas protas, specifinis humoro jausmas ir nebl\xc4\x97stanti atmintis veikia visu paj\xc4\x97gumu. Ne\xc4\xaftik\xc4\x97tina kantrybe apsiginklavusios ligonin\xc4\x97s sesel\xc4\x97s vien\xc4\x85 po kitos garsiai skaityto alfabeto raides, o \xc5\xbdanas i\xc5\xa1gird\xc4\x99s teising\xc4\x85 gars\xc4\x85 reikiamu momentu sumirksi. Tokia unikali aplinkyb\xc4\x97 leido \xc5\xbdanui perduoti artimiausiems \xc5\xbemon\xc4\x97ms savo mintis bei poj\xc5\xab\xc4\x8dius. Ilgo proceso metu jis sugeb\xc4\x97jo paraid\xc5\xbeiui sudiktuoti biografin\xc4\x97s knygos tekst\xc4\x85\xe2\x80\xa6..'